section_heading: Politička djelatnost
paragraph_text: Nakon što je bio pripadnik Hrvatske narodne stranke, Budimir se učlanio u Hrvatsku kršćansku demokratsku uniju, te je kasnije bio član i njezine sestrinske stranke HKDU BiH, kojoj je između 2003. i 2006. bio i predsjednik. Nakon slabljenja stranke prešao je u Hrvatsku stranku prava Đapić - dr. Jurišić.<ref>Biskupove riječi istine. Slobodna Dalmacija, 27. lipnja 2006. Preuzeto 5. prosinca 2013.<ref>Iz HSS-a Stjepana Radića poručili Budimiru: Članstvo kupuješ nemoralnim ponudama. Republika, 18. listopada 2013. Preuzeto 5. prosinca 2013. Kao član HKDU-a BiH, u rujnu 2002. uputio je priopćenje javnosti u kojem je izrazio podršku stožernom generalu HV-a Janku Bobetku, koji je bio optužen za ratne zločine pred Haaškim sudom za bivšu Jugoslaviju.<ref>Darko Juka: Generale, izvršit ću svaku vašu zapovijed!. Slobodna Dalmacija, 21. rujna 2002. Pristupljeno 27. lipnja 2014.